###

### PODSTICAJI ZA ZAPOŠLJAVANJE

###

**Podgorica, mart 2024. godine**

|  |
| --- |
| **I OSNOVNI ELEMENTI PROGRAMA** |
| **1.1 Normativni i programsko planski osnov/okvir** | * *Zakon o posredovanju pri zapošljavanju* *i pravima za vrijeme nezaposlenosti* (“Službeni list CG”, br. 24/19), kojim je u članu 38 stav 1 utvrđeno da se mjere aktivne politike zapošljavanja, među kojima i podsticaji za zapošljavanje, sprovode kroz programe koje donosi Upravni odbor Zavoda za zapošljavanje, a realizuju se u skladu sa pravilima o dodjeli državne pomoći.

Odredbom člana 41 stav 1 Zakona, propisano je da podsticaji za zapošljavanje obuhvataju subvencionirano zapošljavanje nezaposlenih lica na poslovima na otvorenom tržištu rada koji bi mogli biti održivi i nakon završetka trajanja subvencije.Program “Podsticaji za zapošljavanje” za 2024. godinu pripremljen je saglasno članu 44 stav 2 Zakona, kojim je propisano da se programom aktivne politike zapošljavanja utvrđuju uslovi, kriterijumi i obim sredstava za njihovo sprovođenje, kao i ciljna grupa kojoj je program namijenjen. Program će se sprovoditi i kontinurano pratiti u cilju efikasnog upravljanja programom i sagledavanja mjerljivih pokazatelja napretka i indikatora rezultata, saglasno odredbama člana 44 i 45 Zakona o posredovanju pri zapošljavanju i pravima za vrijeme nezaposlenosti.* *Zakonom o budžetu za 2024. godinu* (“Službeni list Crne Gore”, br.124/23), opredjeljena su sredstva za finansiranje podsticaja za samozapošljavanje i zapošljavanje u iznosu od 600.000,00 €, od kojih se za sprovođenje Programa „Podsticaji za zapošljavanje“ opredjeljuju sredstva u iznosu od 100.000,00 €, uz mogućnost njihovog uvećanja u okviru budžetom opredjeljenih sredstava za ovu namjenu, a u zavisnosti od iskazanih potreba potencijalnih korisnika podsticaja za samozapošljavanje i zapošljavanje.
* Program „Podsticaji za zapošljavanje“ realizovaće se dodjelom pomoći male vrijednosti (de minimis pomoć) koja predstavlja kategoriju pomoći koje ne podliježu postupku prijave u smislu *Zakona o kontroli državne pomoći* („Službeni list Crne Gore“, br.12/18), kako se ne bi premašio dozvoljeni iznos od 300.000,00 €, tokom bilo kojeg perioda od tri fiskalne godine, shodno Pravilniku o izmjeni Pravilnika o listi pravila državne pomoći *(„Službeni list Crne Gore“, br.26/24).*
* Programsko planska dokumenta na osnovu kojih Zavod za zapošljavanje sprovodi mjere aktivne politike zapošljavanja su *Akcioni plan zapošljavanja* i *Program rada* *Zavoda za 2024. godinu.*
 |
| **1.2 Opravdanost****programa** | * Program je orjentisan na smanjenje dugoročne nezaposlenosti i prelaska teže zapošljivih lica u dugoročnu nezaposlenost povećanjem zaposlenosti.
* U evidenciji Zavoda za zapošljavanje, na dan 31.12.2023. godine, u ukupnoj nezaposlenosti učestvuju:

- nezaposlena lica koja su u evidenciji nezaposlenih 12 i više mjeseci sa 73,13%;- nezaposlena lica I i II nivoa obrazovanja sa 37,46%;- lica sa 50 i više godina života sa 35,13%; - korisnici materijalnog obezbjeđenja sa 15,23%, kao i - pripadnici RE poulacije sa 2,94%.* Visoka zastupljenost dugoročne nezaposlenosti i vjerovatnoća da će se udio lica sa ili bez završene osnovne škole, starijih od 50 godina života, korisnika materijalnog obezbjeđenja i pripadnika RE populacije i dalje povećavati u ukupnoj registrovanoj nezaposlenosti, a da njihova zastupljenost u mjerama aktivne politike zapošljavanja u prethodnim godinama nije bila adekvatna njihovom učešću u ukupnoj registrovanoj nezaposlenosti, opredjelila je i ciljnu grupu ovog programa.
 |
| **1.3 Cilj programa** | * Smanjenje nezaposlenosti kroz podsticanje zapošljavanja lica koja su na Zavodu prijavljena 12 i više mjeseci i drugih teže zapošljivih nezaposlenih lica, kako bi se spriječio njihov prelazak u dugoročnu nezaposlenost.
 |
| **1.4 Definisanje programa** *(sadržaj)* | * Program se realizuje kroz finansijski podsticaj za:
* zapošljavanje nezaposlenih lica sa izrazitim poteškoćama u pronalaženju posla, koja usled nedovoljne i neadekvatne ponude radnih mjesta za koja posjeduju tražena znanja, vještine i kompetencije pripadaju kategoriji dugoročno nezaposlenih i drugih teže zapošljivih lica.
* otvaranje novih radnih mjesta ili obezbjeđenje nedostajuće radne snage za obavljanje poslova radnih mjesta koja mogu biti održiva i nakon završetka trajanja subvencije, a koju poslodavac može ostvariti za isto nezaposleno lice, samo po jednom osnovu za isti vremenski period.
 |
| **1.5** **Ciljna grupa programa**  | * Nezaposlena lica iz evidencije Zavoda koja su:
* prijavljena u evidenciju Zavoda najkraće 12 mjeseci;
* sa ili bez osnovne škole;
* sa 50 i više godina života;
* korisnici materijalnog obezbjeđenja;
* pripadnici RE populacije.
* Učesnik programa može biti nezaposleno lice koje pripada samo jednoj od navedenih grupa nezaposlenih lica, kao i lice koje je istovremeno pripadnik dvije ili više (najviše 5) grupa lica.
 |
| **1.6 Planiran broj učesnika programa** | * 22 nezaposlena lica iz evidencije Zavoda za zapošljavanje.
 |
| **1.7 Trajanje programa** | * Program se realizuje u trajanju od 12 mjeseci (8 mj. uz finansijsku podršku Zavoda + 4 mj. uz finansijsko učešće poslodavca - izvođača programa).
 |
| **1.8 Obim sredstava za finansiranje programa**  | * Za finansiranje programa opredijeljuju se sredstva u iznosu od 100.000,00 €, uz mogućnost njihovog uvećanja u okviru budžetom opredjeljenih sredstava za finansiranje podsticaja za samozapošljavanje i zapošljavanje, a u zavisnosti od iskazanih potreba potencijalnih korisnika programa podsticaja.
* Zavod će finansijski podržati realizaciju Programa osam mjeseci, za najviše dva učesnika kod jednog izvođača programa, u iznosu do 4.544,56 € po učesniku, odnosno 568,07 € mjesečno, po učesniku programa.
 |
| **1.9 Očekivani rezultati** | * Zaposlena 22 nezaposlena lica iz ciljne grupe programa (Poglavlje I tačka 1.5 Programa), u najkraćem trajanju od 12 mjeseci.

*Izvor verifikacije*: zaključen individualni plan zapošljavanja, ugovor o radu, prijava na obavezno socijalno osiguranje i evidencija Zavoda za zapošljavanje Crne Gore. |

|  |
| --- |
| **II USLOVI I KRITERIJUMI SPROVOĐENJA PROGRAMA** |
| **2.1 Korisnici sredstava za realizaciju programa – izvođači programa**  | * Da bi se smatrao prihvatljivim za realizaciju programa poslodavac treba da:
* svoju djelatnost obavlja u privatnom sektoru, na teritoriji Crne Gore,
* djelatnost ne obavlja u sektoru usluga povezanih sa izvoznom djelatnosti i u sektoru primarne poljoprivrede i ribarstva;
* nije privredno društvo čiji je osnivač ili većinski vlasnik država ili jedinica lokalne samouprave i
* nije registrovan kao nevladina organizacija.

*Izvor verifikacije: rješenje o upisu u registar nadležnog organa*. * je upoznat da sredstva Zavoda za finansiranje ovog programa predstavljaju državnu pomoć male vrijednosti i da ne smiju prelaziti iznos od 300.000,00 € u bilo kojem periodu od tri fiskalne godine, te da mu se po navedenom osnovu može dodijeliti zakonska pomoć male vrijednosti, tzv. de minimis pomoći;

*Izvor verifikacije: izjava podnosioca zahtjeva i izjave za pomoći male vrijednosti i evidencija o dodijeljenim državnim pomoćima.* * je registrovan za obavljanje djelatnosti, najmanje 12 mjeseci prije podnošenja zahtjeva na konkurs za realizaciju programa;

*Izvor verifikacije: rješenje o upisu u registar nadležnog organa.* * nije u stečajnom postupku, postupku likvidacije, nije prestao obavljati djelatnost i da mu žiro račun nije blokiran;

*Izvor verifikacije: izjava podnosioca zahtjeva.** ima izmirene obaveze po osnovu poreza i doprinosa na lična primanja, zaključno sa 31.12.2023. godine ili da redovno izmiruje reprogramirane poreske obaveze, shodno Zakonu o reprogramu poreskih potraživanja (“Sl. list CG”, br. 145/21), do dana podnošenja zahtjeva;

*Izvor verifikacije: uvjerenja Uprave prihoda i carina da je podnosilac zahtjeva izmirio obaveze po osnovu poreza i doprinosa na lična primanja, zaključno sa 31.12.2023. godine, ili uvjerenje da redovno izmiruje reprogramirane poreske obaveze po osnovu poreza i doprinosa na lična primanja, do dana podnošenja zahtjeva.** preuzme obavezu da sa licem uključenim u program zaključi ugovor o radu u trajanju navedenom u zahtjevu za realizaciju programa, a koje ne može biti kraće od 12 mjeseci.

*Izvor verifikacije: izjava podnosioca zahtjeva* |
| **2.2 Postupak izbora korisnika sredstava za realizaciju programa - izvođača programa** | * Izbor izvođača programa izvršiće se na osnovu javnog konkursa raspisanog od strane Zavoda.

Javni konkurs biće otvoren do potrošnje finansijskih sredstava opredijeljenih za sprovođenje ovog programa, a najkasnije do 30.09.2024. godine.Informacije o raspoloživim sredstvima za realizaciju Programa biće dostupne na sajtu Zavoda - <http://www.zzzcg.me>, ažuriraće se mjesečno, počev od drugog mjeseca objave konkursa, pa do potrošnje opredjeljenih sredstava za realizaciju ovog programa, odnosno do okončanja postupka po zahtjevima koji su zaprimljeni u poslednjem mjesecu trajanja konkursa. Podnosioci zahtjeva će se javnim konkursom upoznati sa uslovima za podnošenje zahtjeva za realizaciju programa, načinom finansiranja programa, načinom i rokovima podnošenja zahtjeva, kriterijumima izbora i načinom informisanja o ishodu zahtjeva. Jedan podnosilac zahtjeva može realizovati program za najviše dva učesnika. Takođe, podnosilac zahtjeva može realizovati program najviše u dvije opštine, za po jednog učesnika i tada podnosi zahtjeve za svaku od opština realizacije programa, posebno.Komisija za obradu zahtjeva i utvrđivanje liste učesnika javnog konkursa će mjesečno obrađivati i ocjenjivati zahtjeve podnijete u prethodnom mjesecu. Obrada podnijetih zahtjeva i utvrđivanje liste učesnika javnog konkursa izvršiće se primjenom uslova i kriterijuma izbora utvrđenih ovim programom. Komisija će u postupku obrade zahtjeva ostvariti uvid u zahtjeve za realizaciju programa i utvrditi da li su administrativno usaglašeni i da li su opravdani/osnovani. Komisija neće ocjenjivati:* administrativno neusaglašene zahtjeve (zahtjevi koji nijesu podnijeti na propisanom obrascu, ručno pisani zahtjevi i nepotpuni zahtjevi) i
* neopravdane/neosnovane zahtjeve (zahtjevi podnijeti od strane poslodavaca koji ne ispunjavaju utvrđene uslove za izvođača programa).

Nakon sprovedenog postupka obrade zahtjeva Komisija će ocjeniti administrativno usaglašene i opravdane zahtjeve i sačinjavati bodovnu, odnosno rang listu učesnika javnog konkursa.* Ocjena zahtjeva izvršiće se primjenom sljedećih kriterijuma izbora:

 Osnovni kriterijum izbora  - „Značaj programa”  Dodatni kriterijumi izbora: - „Djelotvornost programa“ i - „Konkurentnost i razvijenost opštine sprovođenja programa“.*Značaj programa*Ovo je eliminacioni kriterijum i ne iskazuje se bodovima. Primjenom ovog kriterijuma utvrđuje se da li su potrebe koje je podnosilac naveo u zahtjevu za realizaciju programa usklađene sa potrebama nezaposlenih lica pripremljenih za uključivanje u program, dostavljenim od strane područnih jedinica Zavoda, uzimajući u obzir i nezaposlena lica iz drugih opština koja su iskazala spremnost da se uključe u program i van mjesta prebivališta. Ukoliko potrebe podnosilaca navedene u zahtjevu za realizaciju programa nijesu usklađene sa potrebama nezaposlenih lica pripremljenih za uključivanje u program, zahtjev će se smatrati irelevantnim i neće se dalje razmatrati.Izuzetno, kada dva ili više podnosilaca u zahtjevima za realizaciju programa u istoj opštini iskažu potrebu da programima obuhvate veći broj nezaposlenih lica, od broja pripremljenih za uključivanje u programe u toj opštini, Komisija će pristupiti ocjenjivanju njihovih zahtjeva primjenom dodatnih kriterijuma izbora.Pored osnovnog kriterijuma, primjeniće se i dodatni kriterijumi izbora u slučaju kada su zahtjevana sredstva podnosilaca administrativno usaglašenih i opravdanih zahtjeva veća od raspoloživih sredstava za izbor korisnika sredstava za realizaciju programa – izvođača.Maksimalan broj bodova koji se može ostvariti primjenom navedenih kriterijuma izbora je 100, dok je minimalan broj bodova 7,94. *Djelotvornost programa*Primjenom ovog kriterijuma izbora zahtjevi se ocjenjuju na osnovu planiranih rezultata realizacije programa u pogledu trajanja ugovora o radu učesnika programa.Zahtjev u kojem je podnosilac naveo da će zaključiti ugovor o radu sa učesnikom u trajanju dužem od 12 mjeseci, odnosno u ukupnom trajanju od 13 do 15 mjeseci, ocjenjuje se dodjeljivanjem po 7,5 bodova za svaki mjesec rada po zaposlenom učesniku, izuzimajući obaveznih 12 mjeseci rada. Pored navedenog, zahtjevi kojima je planirano zapošljavanje učesnika u trajanju dužem od 15 mjeseci ocjenjuju se sa dodatnih 7,5 bodova po učesniku programa.Zahtjev za realizaciju programa kojim se ne predviđa zaključenje ugovora o radu sa učesnikom u trajanju dužem od 12 mjeseci, ocijeniće se dodjelom 0 bodova. Maksimalan broj bodova koji se može ostvariti primjenom ovog kriterijuma izbora je 60. *Konkurentnost i razvijenost opštine sprovođenja programa*Po ovom kriterijumu izbora izvođača, zahtjevi za realizaciju programa ocjenjuju se shodno indeksu razvijenosti opštine sprovođenja programa utvrđenom Pravilnikom o izmjeni pravilnika o utvrđivanju liste stepena razvijenosti jedinica lokalne samouprave (»Sl. list Crne Gore« br. 103/23). Zahtjevi za realizaciju kojima se planira sprovođenje programa u opštini sa najnižim indeksom razvijenosti, primjenom ovog kriterijuma, ostvaruju maksimalan broj bodova, dok zahtjevi kojima se planira sprovođenje programa u opštini sa najvišim indeksom razvijenosti ostvaruju minimalan broj bodova. Zahtjevi za realizaciju programa za pojedinu opštinu sprovođenja, ocjenjuju se tako što se najniži indeks razvijenosti opštine podijeli sa indeksom razvijenosti opštine u kojoj se program sprovodi i dobijeni rezultat pomnoži sa maksimalnim brojem bodova koji se može ostvariti po ovom kriterijumu. Maksimalan broj bodova koji se može ostvariti primjenom ovog kriterijuma izbora je 40, dok je minimalan broj bodova 7,94. Kada primjenom kriterijuma izbora dva ili više podnosilaca zahtjeva za realizaciju programa ostvare isti broj bodova, prednost pri izboru imaće podnosilac koji u prethodnoj godini nije ostvario saradnju sa Zavodom za zapošljavanje na planu realizacije programa aktivne politike zapošljavanja.Ukoliko se na ovaj način ne može ostvariti prednost pri izboru, bodovna lista učesnika konkursa utvrdiće se žrijebanjem.Komisija može, uz saglasnost podnosioca zahtjeva za realizaciju programa, izvršiti korekciju zahtjevanog broja i strukture učesnika programa. * Izbor korisnika sredstava - izvođača programa vrši se mjesečno, a u okviru raspoloživih sredstava za ovu namjenu.

Odluku o izboru korisnika sredstava - izvođača programa donosi Upravni odbor Zavoda, na prijedlog direktora Zavoda i protiv ove odluke može se izjaviti žalba Ministarstvu rada i socijalnog staranja. Drugostepenom organu žalba se podnosi preko Zavoda za zapošljavanje Crne Gore i ne odlaže izvršenje odluke o izboru korisnika sredstava – izvođača programa. |
| **2.3** **Uslovi za uključivanje nezaposlenih lica u program** | * Zavod sprovodi aktivnosti pripreme nezaposlenih lica za uključivanje u program.
* Dogovor o uključivanju nezaposlenog lica u program upisuje se u individualni plan zapošljavanja.
* Nezaposleno lice iz evidencije Zavoda koje pripada ciljnoj grupi programa i pripremljeno je za uključivanje u program može biti učesnik programa.
* Izbor učesnika programa izvršiće izvođači iz kategorije nezaposlenih lica koja upućuje Zavod, a pripadaju ciljnoj grupi programa i pripremljena su za uključivanje u program u skladu sa zahtjevom izvođača i individualnim planom zapošljavanja.
* Postupak izbora učesnika programa vrši se na način opisan operativnim priručnikom koji čini sastavni dio ugovora o realizaciji programa zaključenog između Zavoda i izvođača programa.
 |

|  |
| --- |
| **III PRAĆENJE REALIZACIJE PROGRAMA**  |
| **3.1**  **Praćenje programa** | * Ova aktivnost podrazumijeva kontinuirano praćenje procesa sprovođenja programa i izvještavanje o realizovanim aktivnostima, stanju i napretku programa.
* Praćenjem programa obezbijeđuju se uslovi za blagovremeno preduzimanje korektivnih radnji ukoliko tokom sprovođenja programa nastupe okolnosti usled kojih ih je neophodno sprovesti, a sve u cilju postizanja planiranih rezultata programa.
 |
| **3.2** **Alati za praćenje programa** | * Ključni dokumenti za sprovođenje i praćenje ovog programa su:

- smjernice za sprovođenje i praćenje realizacije programa; - ugovori o realizaciji programa zaključeni između Zavoda i izvođača programa;- operativni priručnik za sprovođenje programa;- ugovori o radu zaključeni između izvođača i učesnika programa.* Sastavni dio navedenih dokumenata je set obrazaca za izvještavanje, procjenu stepena zadovoljstva učesnika, nalaza neposrednog obilaska lokacije realizacije programa i drugih obrazaca koji prate proces sprovođenja programa.
 |
| **3.3****Rezultati praćenja programa** | * Praćenje programa predstavlja polaznu osnovu za sagledavanje rezultata realizacije programa.

 * Zavod će sagledati:
* sprovođenje programa, uključujući i strukturne karakteristike učesnika programa;
* ishode programa u pogledu uspješnog završetka programa;
* rezultate u pogledu zapošljavanja učesnika;
* troškove sprovođenja programa.
 |